unkulunkulu wathi, “noma ubani angasebenzisa amazwi akhe kanye nezenzo zakhe ukuze kubonise ubunjalo bakhe. lobu bunjalo bakhe empeleni buyimvelo yakhe. uma ungumuntu okhuluma ngokugwegwesa kakhulu, khona--ke unemvelo engaqondile. uma imvelo yakho inobuqili ngempela, khona--ke indlela owenza ngayo izinto iba nobuqili nobugebengu obukhulu, futhi ubakhohlisa kalula abantu. uma imvelo yakho iyimbi kakhulu, kungenzeka amazwi akho azwakale emnandi ukuwalalela, kodwa izenzo zakho ngeke zifihle ububi bakho. uma imvelo yakho inokuvilapha okukhulu, khona--ke konke okushoyo kuyoba okuhloselwe ukugwema ukusolwa nomthwalo wobuvila nangokuzihudula kwakho, futhi izenzo zakho ziyoba ngezonyawo lonwabu nezokuzihudula, futhi ube kahle kakhulu ekufihleni iqiniso. uma imvelo yakho inozwela kakhulu, khona--ke amazwi akho azoba nokucabangela futhi izenzo zakho ziyovumelana kakhulu neqiniso. uma imvelo yakho inokwethembeka okukhulu, khona--ke amazwi akho kufanele abe qotho futhi indlela owenza ngayo izinto kufanele ibe nokuthobeka, ngaphandle kokwenza inkosi yakho ukuba ingakwethembi. uma imvelo yakho inenkanuko enkulu noma ukuhahela imali, khona--ke inhliziyo yakho iyovama ukugcwaliswa yilezi zinto futhi uyokwenza izinto eziphambukile nezinokungcola ungaqondile okuyokwenza kube nzima ngabantu ukuba bazikhohle futhi ngaphezu kwalokho bayonengwa yizo” (“inkinga enkulu: ukukhaphela (1)” encwadini ethi izwi livela lisenyameni). emazwini kankulunkulu, ngabona ukuthi indlela abantu abezembula nabaphila ngayo izimpilo zabo ibuswa yimvelo yabo. uhlobo lwemvelo yangaphakathi ngokungenakugwemeka luyonquma isimo esiboniswa ngaphandle. uma kunokuthile okubi ngaphakathi, khona--ke ukuziphatha kuzobuswa yimvelo embi, futhi ngeke size sibonise umusa. lapho inhloso yami yokukhuluma nodade osekhulile yayingalungile, okwakungibusa ngaphakathi kwakungeyena unkulunkulu, iqiniso noma izinto ezinhle, kodwa kunalokho kwakungusathane. indlela engangiphila ngayo yayiwumfanekiso kasathane. ngakho, ukukhuluma kwami kwakungeke kuzuzise abanye. ukube ngangihlangabezane nalolu hlobo lwento esikhathini esedlule, ngangiyogxila ezenzweni zangaphandle; ngangiyocabanga ukuthi angiliholanga ibandla, ukuthi ngangingenzi kahle ekukhulumeni nabanye, futhi ngangiyofuna izizathu eziningi zokungabi necala. kwaze kwaba namuhla lapho ngabona khona ukuthi izenzo zangaphandle azifezi indima ebalulekile, kodwa kunalokho ukuthi inhliziyo ingabe ilungile yini noma cha. kubalulekile ukubona ingqikithi yangaphakathi. ngokwesibonelo, uma othile ethanda ngempela omunye umuntu, uyobheka futhi anake lokho akuthandayo ngehliziyo yakhe, futhi ekugcineni uyoveza uthando lwakhe ngaye futhi amenze ukuba uluzwe. ukuba ngangithanda odadewethu nabafowethu ngaphakathi, ngangiyonaka kakhudlwana futhi ngibonise uzwelo olwengeziwe ngobunzima babo futhi ngicabangele imizwa yabo, bese ngithatha isinyathelo esifanele futhi ngisebenzise ulimi namazwi afanele ekukhulumeni nabo. ngisho noma ngangingazixazululi izinkinga zabanye, ngangingeke ngibalimaze. ngenxa yokuthi alukho uthando ngaphakathi kwami, lokho engikuvezayo ububi, ngisho noma izinto engizenza ngaphandle zizinhle futhi zilungile. ngenxa yokuthi unkulunkulu uyasithanda isintu, akunendaba ukuthi wenzani, kuyisambulo kanye nokubonakaliswa kothando. unkulunkulu wathi, “inhloso yokusho kukankulunkulu lezi zinto ngeyokuguqula nokusindisa abantu. kungokukhuluma ngale ndlela kuphela lapho ekwazi khona ukuthola imiphumela ebaluleke kakhulu. kumele ubone ukuthi izinhloso zikankulunkulu ezinomusa zihlelwe ngokuphelele ukuba zisindise abantu futhi konke ezikuvezayo uthando lukankulunkulu. kungakhathaleki ukuthi ukubuka ngasohlangothini lokuhlakanipha emsebenzini kankulunkulu, ohlangothini lwezinyathelo namaphethini omsebenzi kankulunkulu, ohlangothini lobude besikhathi somsebenzi noma ukunemba kwamalungiselelo nezinhlelo—konke kuveza uthando lwakhe. ngokwesibonelo, abantu bonke banothando lwamadodana namadodakazi abo futhi ukuze bavumele izingane zabo zihambe endleleni efanele, bonke bafaka amandla amaningi. lapho bethola ubuthakathaka bezingane zabo, bakhathazwa ukuthi uma bekhulumela phansi, izingane zabo ngeke zilalele bese zingakwazi ukuguquka, futhi bayakhathazeka ngokuthi uma bekhuluma ngokuqine ngokwedlulele, bayolimaza ukuzethemba kwezingane zabo bese izingane zingakwazi ukukumela lokho. ngakho, konke lokhu kwenziwa ngaphansi kwethonya lothando futhi kuthatha ukuzimisela okuningi. nina eningamadodana namadodakazi kungenzeka ukuthi niluzwile uthando lwabazali benu. akubona kuphela ubumnene nokucabangela okuwuthando, kodwa nangaphezu kwalokho, ukusola okuqinile kuwuthando. unkulunkulu ikakhulu ungaphansi kwethonya lothando lwesintu futhi ungaphansi kwesibophezelo sothando. ngakho, wenza konke angakwenza ukuze asindise abantu abakhohlakele. akabhekani nabo ngokukha phezulu nje, kodwa wenza izinhlelo eziqondile, ezisekelwe esinyathelweni. ngokwesikhathi, indawo, iphimbo lezwi, indlela yokukhuluma, nobungako bomzamo owenziwe…, ungathi konke kwembula uthando lwakhe, futhi kuchaza ngokwanele ukuthi uthando lwakhe lwesintu alunamkhawulo futhi alunakuqhathaniswa. futhi abantu abaningi basho amazwi okuvukela lapho besovivinyweni lwabenzi bomsebenzi futhi bekhononda. kodwa unkulunkulu akangeni ekuphikisaneni ngalezi zinto, futhi ngokuqinisekile akabajezisi abantu ngalokhu. ngenxa yokuthi uthanda abantu, uthethelela konke. ukuba ubenenzondo nje kunothando, khona--ke ubeyobalahla abantu ngaphambi kwalokhu. ngenxa yokuthi unkulunkulu unothando, akasusi mpikiswano, kodwa uyabekezela, futhi uyakwazi ukubona ubunzima babantu. lokhu kungukwenza ngokuphelele konke ngaphansi kwethonya lothando. (“uyaluqonda uthando lukankulunkulu lwesintu?” encwadini ethi umlando wezinkulumo zikakristu). ingqikithi kankulunkulu iwuthando, ngakho ukubonakaliswa kukankulunkulu nakho kuwuthando. uthando lukankulunkulu ngabantu aluboniswa ngomlomo, kodwa lubonakaliswa ngokoqobo emsebenzini wakhe, kuzo zonke izinyathelo zomsebenzi wakhe, kanye nasezindleleni zomsebenzi wakhe. ukuthi unkulunkulu usebenza kanjani nokuthi nini kumuntu ngamunye, yibaphi abantu, izinto noma izehlakalo azihlelela yena nokuthi uyomcwenga isikhathi eside kangakanani, konke kubonisa ukuhlela okunembayo nomzamo wenkuthalo kankulunkulu. wonke umsebenzi ongokoqobo kankulunkulu ubonisa uthando lwakhe olumsulwa ngabantu bonke. unkulunkulu uthanda abantu kuze kube sezingeni lokuthi usebenzisa onke amandla akhe ukusisindisa, ubekezelela ukungamqondi ngokuyikho kwethu nokumphikisa, futhi ubekezelela aphinde athethelele ubuwula nokungazi. konke lokhu kwenza ngibone ubukhulu nokuhlonipheka kukankulunkulu. uma kuqhathaniswa, lokho engikuphilile kuyisimo sobusathane esibi nesenyanyekayo. ekuboneni konke lokhu, ngabelana ngokuvulekile lezi zinto ezimbi ezisenhliziyweni yami nodade osekhulile. lokhu kuhlukana phakathi kwethu kwasuswa ngokungaqondakali. ngibonga unkulunkulu ngokusuka ekujuleni kwenhliziyo yami. udumo malube kunkulunkulu.